Michael F. Doyle

Michael F. Doyle (s. 5. elokuuta 1953 Swissvale, Pennsylvania) on yhdysvaltalainen demokraattinen poliitikko. Hän oli Yhdysvaltain edustajainhuoneen jäsen 1995–2022.

Irlantilaista ja italialaista sukujuurta oleva Doyle toimi vuodesta 1978 republikaanipoliitikko Frank Pecoran avustajana Pennsylvanian senaatissa. Pecora vaihtoi vuonna 1992 puoluetta demokraatteihin, ja Doyle pyrki vuoden 1994 vaaleissa demokraattina kongressiin. 18. vaalipiirin edustaja Rick Santorum luopui silloin paikastaan pyrkiäkseen Yhdysvaltain senaattiin. Vaikka 1994 oli muuten hyvä vaalivuosi republikaaneille, Doyle sai paikan demokraateille. Vuodesta 2003 Doyle on edustanut Pennsylvanian 14. vaalipiiriä.

Lähteet

Luokka:Yhdysvaltain edustajainhuoneen jäsenet
Luokka:Yhdysvaltalaiset demokraattipoliitikot
Luokka:Vuonna 1953 syntyneet
Luokka:Elävät henkilöt